open-index/open-wikipedia-markdown huggingface dataset:
Proton K/D-1

**Proton K/D-1** é o nome dunha variante do modelo de foguete espacial Proton K, pertencente á familia de foguetes Proton, tamén coñecidos como **UR-500**. Foi usado para poñer en órbita cargas medias e pesadas e deixou de estar en servizo no ano 1989. A principal diferenza co Proton K é que usaba unha etapa adicional Block D-1 ideada en principio para lanzar cargas en traxectorias luares e planetarias.

## Características 
O Proton K/D-1 foi pensado orixinalmente para lanzar naves a órbitas planetarias, e en particular para enviar sondas non tripuladas cara Marte e Venus. Usouse tamén para enviar observatorios pesados a órbitas terrestres elevadas.

O primeiro voo dun Proton K/D-1 tivo lugar o 9 de setembro de 1978 e o último o 1 de decembro de 1989..

## Historial de lanzamentos 
## Notas 
## Véxase tamén 
### Outros artigos 
*Proton K
*Proton K/D
*Proton K/D-2
*Proton K/DM
*Proton K/DM-2
*Proton M/Briz-M
*Proton M/DM-2
Cícladas menores

As **Cícladas menores** ou **Pequena Cícladas** () é un conxunto de illas no mar Exeo, no interior do arquipélago das Cícladas. Atópase ao sur-este de Naxos e componse de 32 illas e rochas. As illas principais son Ano Koufonisi, Kato Koufonisi, Irakleia, Schoinoussa, Donousa e Keros. a maior delas é Irakleia cunha superficie de 18&nbsp;km² e a máis poboada é Ano Koufonisi cunha poboación de 399 habitantes, de acordo co censo de 2011. Só catro delas están habitadas, Ano Koufonisi, Irakleia, Donousa e Schoinoussa. O illote de Kato Antikeri ten tamén dous habitantes. Administrativamente, as illas pertencen ao concello de Naxos e Cícladas menores, separadamente dos illotes de Ano e Kato Antikeri que pertencen ao municipio Amorgos.

## Historia 
Durante a última glaciación a maior parte das illas do Cícladas uníronse nunha gran masa de terra. Despois de que o nivel do mar subiu no ca. 9.000 aC o Exeo inundou a masa para formar as moitas pequenas illas e adquirir a súa forma moderna. As Cícladas menores están habitadas desde o Idade de Pedra. As illas prosperaron durante a primeira Idade de Bronce, cando apreceu a cultura das Cícladas. A illa de Keros foi un dos sitios máis importantes da cultura das Cícladas e deu o seu nome ao primeiro período da cultura das Cícladas, coñecido como cultura Keros-Syros. As illas poboáronse a partir de entón. Nas illas, sobre todo Schoinoussa e Irakleia atópanse as ruínas da antigüidade clásica e o período romano. En tempos medievais e modernos as illas sufriron da piratería. Polo tanto, ás veces as illas foron despoboadas e foron colonizadas de novo polos pastores que partiron de Amorgos. Desde o século XI a maior parte das illas das Cícladas menores consideráronse como propiedade do Mosteiro Hozoviotissa en Amorgos. O mosteiro, aínda hoxe ten grandes áreas de propiedade nas illas. As illas a día de hoxe foron desenvolvidas como destino turístico. Son famosas pola súa vida serena e tranquila.

## Illas principais 
## Referencias 
## Véxase tamén
### Outros artigos
* Outras illas gregas

### Ligazóns externas 
*Webpage sobre as Cícladas menores
Alt Pirineu i Aran

dereita|miniatura|200px|
O **Alt Pirineu i Aran** é un dos oito ámbitos funcionais territoriais (AFT) definidos no Plan territorial xeral de Cataluña, para un hipotético desenvolvemento da Comunidade Autónoma en vigairías.

Atópase no noroeste de Cataluña, concretamente nos Pireneos, e inclúe as comarcas de alta montaña dende o límite con Aragón ata a Cerdaña: Alta Ribagorça, Alt Urgell, Baixa Cerdanya, Pallars Jussà, Pallars Sobirà e Val d'Aran.
Irmás Bieitas Armenias

As **Irmás Bieitas Armenias** (en ) foron unha orde relixiosa feminina da Igrexa católica armenia, baseada na regra de San Bieito. A orde estivo activa na arquieparquía de Lviv até a segunda guerra mundial, e foi a única orde de rito armenio que existiu nos territorios da Coroa do Reino de Polonia.

## Historia 
A orde foi fundada en Lviv entre 1675 e 1676 por tres monxas procedentes de Kamianets-Podilskyi. Grazas ao apoio do arcebispo de Lviv Wartan Hunanian recibiron do concello da cidade un terreo no distrito armenio para construír un mosteiro. Inicialmente recibían atención espiritual do párroco da catedral, Onufry Asłanowicz, e estaban gobernadas pola abadesa latina  Eleonora Kazanowska. A autorización papal para estabelecer unha congregación diferenciada chegou de Alexandre VIII en 1690. A nova orde seguía a regra de San Bieito, mais conservaba o rito e a pertenza á Igrexa católica armenia. O 24 de decembro de 1692 o arcebispo Hunanian recibiu a profesión solemne das primeiras 14 irmás.

A orde estaba gobernada por unha abadesa. En 1701 foi elixida a primeira no cargo, Marianna Nersesowiczówna, irmá do bispo coadxutor Deodat Nersesowicz.

No mosteiro tiñan unha coñecida e valorada escola feminina, á que acudían non só rapazas armenias, senón tamén polacas e rutenas. Tiñan tamén unha granxa en Lychakiv, e unha capela dedicada á Virxe do Perpetuo Socorro, consagrada o 29 de setembro de 1898 polo arcebispo Izaak Mikołaj Isakowicz.

Logo da segunda guerra mundial e a partir de 1946, logo das perdas territoriais de Polonia, deixaron Lviv e pasaron a vivir coas irmás bieitas de Lubiń. En 1958 trasladáronse a Wołów. A ausencia de vocacións nativas e a práctica desaparición da comunidade armenia en Polonia levaron a que en 1961, baixo a dirección de Jadwiga Jóżak, fixesen un cambio de rito á Igrexa latina, desaparecendo como orde relixiosa diferenciada.

## Lista de abadesas 
* Marianna Ksawera Nersesowiczówna (1701-1710)
* Helena Fortunata Spendowska (1710-1751)
* Magdalena Benedykta Manuczkiewiczówna (1751-1772)
* Marianna Alojza Augustynowiczówna (1772-1788)
* Magdalena Ryspyma Matiaszewiczówna (1772-1788)
* Gertruda Ksawera Teodorowiczówna (1789-1796)
* Barbara Weronika Piramowiczówna (1796-1827)
* Marianna Kolumba Nadejówna (1827-1839)
* Ludwika Krzysztofowiczówna (1839-1843)
* Rozalia Kajetana Sarkisiewiczówna (1843-1893)
* Joanna Alojza Janowiczówna (1895-1927)
* Elekta Orłowska (1928-1954)
* Jadwiga Jóżak (1954-1961) - "irmá maior" até a unión coas bieitas latinas

## Véxase tamén 
### Bibliografía 
*
Plan territorial xeral de Cataluña

O **Plan territorial xeneral de Cataluña** (**PTGC**, en catalán: *Pla territorial general de Catalunya*) é o instrumento básico de ordenación do territorio de Cataluña, da súa planificación e da definición de políticas específicas de desenvolvemento e reequilibrio territorial. Foi aprobado pola Lei 1/1995 do 16 de marzo.

## Obxectivos e funcionamento 
Os obxectivos deste plan son a definición de:
*As zonas homoxéneas segundo o potencial de desenvolvemento e a súa situación socioeconómica.
*Os núcleos de poboación que poden exercer unha función reequilibradora no territorio.
*Os espazos naturais a conservar.
*As terras de uso agrícola ou forestal a conservar ou ampliar.
*Os lugares ideais para a instalación de infraestruturas.
*Os ámbitos de aplicación dos plans territoriais parciais.

Os sistemas de propostas do Plan son a tres niveis:
*Definición de Áreas Básicas Territoriais (ABT) constituídas pola agrupación de municipios no limiar mínimo de cobertura territorial para equipamentos colectivos (saúde, deporte, saneamento, educación...).
*Estudo dos grandes sistemas urbanos como áreas de cohesión e influencia na súa contorna territorial.
*Definición dos Ámbitos Funcionais Territoriais (AFT) constituídos por agrupacións de comarcas e sistemas urbanos.

## Ámbitos funcionais territoriais 
Os Ámbitos Funcionais Territoriais (AFT) están definidos como agrupación de comarcas a partir dun sistema urbano central e uns sistemas urbanos con certo grao de dependencia. Os ámbitos funcionais son as áreas de planificación que serven como marco para a definición de plans territoriais parciais. As diferentes Consellerías da Generalitat foron adaptando os seus servizos aos ámbitos funcionais e serven de base para a publicación de datos estatísticos da Generalitat.

## Notas
Comarques Centrals

dereita|miniatura|200px|
As **Comarques Centrals** (*Comarcas Centrais* en catalán) ou **Catalunya Central** é un dos oito ámbitos funcionais territoriais (AFT) definidos no Plan territorial xeral de Cataluña, para un hipotético desenvolvemento da Comunidade Autónoma en vigairías.

Atópase no centro de Cataluña, nos cursos alto e medio dos ríos Llobregat e Ter. Inclúe as comarcas de Bages, Berguedà, Moianès, Osona, Solsonès e os concellos de Anoia que o solicitaron.

## Notas
Comarques Gironines

dereita|miniatura|200px|
As **Comarques Gironines** (*Comarcas Xerundenses* en catalán) é un dos oito ámbitos funcionais territoriais (AFT) definidos no Plan territorial xeral de Cataluña, para un hipotético desenvolvemento da Comunidade Autónoma en vigairías.

Atópase no nordés de Cataluña e inclúe as comarcas situadas arredor da cidade de Xirona: Alt Empordà, Baix Empordà, Garrotxa, Gironès, Pla de l'Estany, Ripollès e La Selva.
Nimos

**Nimos** é unha illa grega despoboada no grupo das illas do Dodecaneso no mar Exeo sur. Situado fronte á costa norte de Symi, da que está separada por un pequeno estreito pouco profundo chamado Diapori, que ten unha superficie de 4´6 km². É a illa Ymos dos antigos gregos.

A illa, do mesmo xeito que Symi e os demais illotes dos arredores, proclamouse sitio arqueolóxico polo Consello Central de Arqueoloxía de Grecia.

## Historia 
En Nimos atópanse pegadas de asentamentos humanos desde a colonización neolítica (cuarto milenio antes de Cristo..) ata o período micénico (ao redor de 1600-1050 aC ..). Desde o período helenístico existen estruturas de torres, chamadas *Kastra* (Κάστρα).

A illa habitouse ata 1971 por seis pastores. Hoxe, durante os meses de verán fanse excursións desde Symi ás praias e a Igrexa Panagia Apokoui (Παναγία της Αποκουή).

## Notas 
## Véxase tamén 
* Outras illas gregas

### Ligazóns externas 
* Ägäisportal, Información xeral de Nimos,
Ponent

dereita|miniatura|200px|
**Ponent** (*Poñente* en catalán), tamén coñecido como **Terra Ferma** ou **Terres de Ponent**, é un dos oito ámbitos funcionais territoriais (AFT) definidos no Plan territorial xeral de Cataluña, para un hipotético desenvolvemento da Comunidade Autónoma en vigairías.

Atópase no oeste de Cataluña, na fronteira central con Aragón. Inclúe as comarcas situadas arredor da cidade de Lleida: Garrigues, Noguera, Pla d'Urgell, Segarra, Segrià e Urgell.
Platja d'Aro

'''Platja d'Aro''' é unha entidade de poboación da Costa Brava, principal núcleo e capital do concello de Castell-Platja d'Aro, na provincia de Xirona. Tiña en 2015 unha poboación de 7.331 habitantes.

O pequeno núcleo só tiña 113 habitantes a principios do século XX e desenvolveuse durante o boom turístico da década de 1960. Ten máis de 30 hoteis, 1600 pisos e tres cámpings. É un importante centro de comercio e de lecer diúrno e nocturno da Costa Brava.

Os principais atractivos da localidade son as súas praias, a vila romana de Pla de Palol e o porto deportivo.

## Véxase tamén 
### Ligazóns externas 
*Sitio web do concello
Camprodon

**Camprodon** é un concello da provincia de Xirona, en Cataluña, que forma parte da comarca do Ripollès. Atópase no val de Camprodon, na zona oriental dos Pireneos.

Tiña en 2015 unha poboación de 2.299 habitantes agrupados en varios núcleos de poboación: Beget, Bestracà, Bolòs, Camprodon, Cavallera, Colònia Estebanell, Creixenturri, Freixenet, El Riberal, Rocabruna e Salarsa.

## Véxase tamén 
### Ligazóns externas 
*Sitio web do concello
Castell d'Aro, Platja d'Aro i s'Agaró

'''Castell d'Aro, Platja d'Aro i s'Agaró''' é un concello da provincia de Xirona, en Cataluña, que forma parte da comarca do Baix Empordà. Atópase en plena Costa Brava.

Tiña en 2015 unha poboación de 10.589 habitantes agrupados en varios núcleos de poboación: Castell d'Aro, Platja d'Aro (que é a capital) e S'Agaró, ademais de varias urbanizacións. O nome oficial ven da agrupación dos antigos termos de Castell d'Aro e Platja d'Aro.

É un dos destinos turísticos e de terceira residencia máis importantes da Costa Brava e de Cataluña.

## Véxase tamén 
### Ligazóns externas 
*Sitio web do concello
Selección de fútbol de Gales

A **Selección de fútbol de Gales** (en galés: *Tîm pêl-droed cenedlaethol Cymru*, en inglés: *Wales national football team*), dependente da Asociación de Fútbol de Gales (*Cymdeithas Bêl-droed Cymru*, *Football Association of Wales*), é a terceira selección de fútbol máis antigas do mundo, a cal representa internacionalmente a Gales. Nunca conseguiu ningún título de relevancia, sendo os seus mellores resultados en torneos internacionais a participación en cuartos de final da Copa de Mundo de  e en semifinais na Eurocopa de 2016.

## Estadio 
Durante o período 2000-2010, Gales xogou a maior parte dos seus partidos como local no Millennium Stadium de Cardiff. Antes de 1989, Gales xogaba os seus partidos nos estadios do Cardiff City FC, Swansea City AFC e Wrexham FC. O primeiro partido de fútbol de Gales no Millennium Stadium foi contra  o 29 de marzo de 2000. Os finlandeses gañaron o encontro por 2-1, con Jari Litmanen converténdose no primeiro xogador en marcar un gol no estadio. Ryan Giggs anotou o gol de Gales no partido, converténdose no primeiro galés en anotar no estadio.
S'Agaró

'''S'Agaró''' é unha entidade de poboación do concello de Castell-Platja d'Aro, na provincia de Xirona. Tiña en 2015 unha poboación de 1.333 habitantes.

Atópase no litoral da Costa Brava entre as localidades de Platja d'Aro, ao norte, e Sant Feliu de Guíxols, ao sur. A localidade xurdiu a principios do século XX cando se construíu unha urbanización de estilo novecentista, obra do arquitecto Rafael Masó i Valentí. Arredor dela creceu a actual vila.

## Véxase tamén 
### Ligazóns externas 
*Sitio web do concello
Castell d'Aro

'''Castell d'Aro''' é unha entidade de poboación do concello de Castell-Platja d'Aro, na provincia de Xirona. Tiña en 2015 unha poboación de 1.925 habitantes.

Trátase dunha localidade de interior situada a uns 2&nbsp;km de Platja d'Aro, o núcleo principal do concello, na Costa Brava. Antigamente, Castell d'Aro era a capital municipal e o núcleo máis importante do Val de Aro. En 1858 segregáronse as catro parroquias que conformaron o concello de Santa Cristina d'Aro e na década de 1960 o crecemento turístico da zona fixo crecer a localidade de Platja d'Aro, a onde se trasladou a capital municipal.

É unha vila medieval construída arredor do castelo de Benedormiens e da igrexa de Santa María, principais atractivos da vila.

## Véxase tamén 
### Ligazóns externas 
*Sitio web do concello
Luiz Caracol

**Luiz Caracol**, nado en Elvas (Portugal) o 9 de xaneiro de 1976, é un compositor, guitarrista e cantante portugués. 

## Traxectoria musical
É fillo de emigrantes retornados de Angola e creceu nun ambiente de multiculturalidade lusófona que se reflicte na súa música.

Comezou a súa carreira musical como autor en 2001. A partir de 2002, traballou coa súa primeira banda “Luiz e a Lata”. En 2009 colaborou no grupo de Sara Tavares e ao mesmo tempo iniciou a súa carreira en solitario.

## Discografía
### Álbums con "Luiz e a Lata" 
* *Andei*, Farol Música, 2003.
* *9*, Música das Esferas, 2008.

### Álbums en solitario
**Devagar*, DPG, 2013.
**Metade e Meia*, LC/AMPLA, 2017.
* *só.tão*, 2021.
* *Ao vivo no Namouche*, 2024.
## Actuacións en festivais galegos
* Cantos na Maré 2014.
* O mar nunha flor 2016.
* Festas do Apóstolo 2016.
* O mar nunha flor 2018.
*32º Festival Noroeste 2018.
*[[ARitmar|Certame aRi[t]mar]] 2024.
*Feito a man 2025.  

## Notas 
## Véxase tamén
### Ligazóns externas 
* Coisas Bunitas - Celebrar Sara Tavares (Espectáculo homenaxe, 2025).
Castro de Figueiroa

O **Castro de Figueiroa** ou castro de Figueroa, é un poboado castrexo de forma case circular situado na ladeira do monte no lugar de Figueiroa (Arteixo).

## Descrición 
O castro mide uns 120 metros de diámetro. Conservase mellor o eixo W con plantacións forestais, a outra metade está moi afectada por usos agrícolas, leiras e vivendas. Conserva a metade das defensas e unha parte do foxo.

## Notas 
## Véxase tamén 
### Outros artigos 
* Castros de Galicia
* Cultura castrexa
* Arco Ártabro
Selección de fútbol de Irlanda do Norte

A **Selección de fútbol de Irlanda do Norte**, dependente da Irish Football Association, representa internacionalmente a Irlanda do Norte. Nunca conseguiu ningún título de relevancia, sendo o seu mellor resultado nunha Copa de Mundo o sétimo posto en 1954 e nunha Eurocopa o décimo sexto en 2016.
Costa Vermella

A **Costa Vermella** (en francés: *Côte Vermeille*) é o nome que recibe o tramo de costa rochosa do mar Mediterráneo no departamento francés  dos Pireneos Orientais, entre Argelès-sur-Mer e a fronteira con España, concretamente Portbou.

Forman parte da costa Vermella catro comunas francesas (de norte a sur): Collioure, Port-Vendres, Banyuls-sur-Mer e Cerbère.

600px|miniatura|center|Vista aérea da Costa Vermella
Cadaqués

**Cadaqués** é un concello da provincia de Xirona, en Cataluña, que forma parte da comarca do Alt Empordà. É a localidade máis oriental da Península Ibérica, ocupando a maior parte da costa de levante da península do cabo de Creus.

Tiña en 2015 unha poboación de 2.840 habitantes.

Os principais lugares de interese son a Torre de sa Fusta des Baluard (actual Casa da Vila), as ruínas do castelo de Sant Jaume, a Casa-Museo Salvador Dalí de Portlligat, o Museo de Cadaqués e a Galería Cadaqués.

## Véxase tamén 
### Ligazóns externas 
*Sitio web do concello
*Código postal de Cadaqués, Girona
Télendos

**Télendos**, () é unha illa grega no sueste do mar Exeo, que pertence ao Dodecaneso. Está aproximadamente 1&nbsp;km fronte á costa da illa máis grande de Kalymnos, da que forma parte administrativamente.

A illa é aproximadamente de forma semicircular, consiste nunha soa montaña empinada, cunha parte superior plana cuxos lados mergullanse directamente no mar. O único terreo plano atópase no extremo sur da illa, que é onde se atopa o único asentamento. Non hai coches na illa, e en 2011 a poboación era de 94 habitantes. Télendos estaba unida a Kalymnos, pero se separou dela no século VI dC tras unha serie de terremotos.

Hai varias ruínas helenísticas e romanas, así como o coñecido Mosteiro de San Basilio (Agios Vasilios), dominado polo castelo medieval de Agios Konstantinos.

## Referencias 
## Véxase tamén
* Outras illas gregas

### Ligazóns externas 
* Mapa de localización
Proton K/DM

**Proton K/DM** é o nome dunha variante do modelo de foguete espacial Proton K, pertencente á familia de foguetes Proton, tamén coñecidos como **UR-500**. Foi usado para enviar cargas á órbita terrestre. A principal diferenza co Proton K é que usaba unha etapa adicional Block DM.

## Características 
O Proton K/DM foi unha mellora do Proton K/D na que se usaba unha etapa Block DM en lugar da Block D co fin de enviar cargas con precisión á órbita terrestre, e en especial á órbita xeoestacionaria incluíndo cargas militares. O Block DM foi desenvolvido inicialmente para o lanzamento de satélites de comunicación militares e de alerta temperá. Máis tarde enviou a órbita tamén cargas comerciais. O primeiro voo dun Proton K/DM tivo lugar o 26 de marzo de 1974 e o último o 29 de xuño de 1990.

## Historial de lanzamentos 
## Notas 
## Véxase tamén 
### Outros artigos 
*Proton K
*Proton K/D
*Proton K/D-1
*Proton K/D-2
*Proton K/DM-2
*Proton M/Briz-M
*Proton M/DM-2
Josefina Martínez Álvarez

**Josefina Martínez Álvarez**, nada en San Cloyo (Oviedo) o 11 de abril 1937, é unha filóloga asturiana, membro fundadora da Academia de la Llingua Asturiana, catedrática de lingua española, e membro de número permanente do Real Institutu de Estuios Asturianos (RIDEA), e presidente da súa Comisión segunda (Historia, Xeografía, Antropoloxía, Folclore e Etnografía).

## Traxectoria 
Licenciada en Filoloxía Románica pola Universidade de Oviedo en 1960, doutorouse en 1967 coa tese *Bable y castellano en el concejo de Oviedo, *polo que recibiu o *Premio José Fernández*. Desde 1983 é catedrática de lingua española na Universidade de Oviedo Polas súas monografías sobre a fala de Oviedo, está considerada unha das maiores expertas no dialecto da capital asturiana. Non obstante a finais da década de 1980 deixou de realizar actividade investigadora no campo da lingua asturiana. Centrando desde entón o seu labor en estudos sobre a lingua e a literatura españolas e no seo de asociacións como a *Sociedad Española de Lingüística* e da *Asociación Internacional de Historia de la Lengua Española.* É a viúva do lingüista Emilio Alarcos Llorach, e directora da Cátedra Emilio Alarcos Llorach, e desde decembro de 2015 académica correspondente da RAE.&nbsp;. Tamén é membro da *Xunta Asesora de Toponima* do Principado de Asturias.

## Notas
Selección de fútbol de Eslovaquia

A **Selección de fútbol de Eslovaquia** (en eslovaco: *Slovenské národné futbalové mužstvo*), dependente da Asociación Eslovaca de Fútbol (*Slovenský futbalový zväz*), é a selección de fútbol que representa internacionalmente a Eslovaquia. Nunca conseguiu ningún título de relevancia, sendo os seus mellores resultado na Copa de Mundo e na Eurocopa os oitavos de final.
Portal de l'Àngel

A '''Avinguda del Portal de l'Àngel**, coñecida simplemente como **Portal de l'Àngel''', é unha coñecida rúa comercial peonil do barrio Gótico de Barcelona. Une a plaça de Catalunya con outras rúas como Cucurulla ou Portaferrissa, entre outras.

É unha das principais rúas comerciais da cidade, cun gran número de tendas e edificios pertencentes a multinacionais e grandes corporacións. É a vía co alugueiro comercial máis elevado de España, por diante da Calle Preciados de Madrid.

## Notas
No ceo

***No ceo*** (en ) é unha novela do escritor francés Octave Mirbeau. É a cuarta obra narrativa que Octave Mirbeau asinou co seu nome. Apareceu nas páxinas de *L’Écho de Paris* entre setembro de 1892 e maio de 1893, e publicouse en 1989 en volume independente.

Foi traducido ó galego por Xavier Senín e foi publicado pola Editorial Hugin e Munin no ano 2015.

## Sinopse 
dereita|miniatura|Vincent Van Gogh, *A noite estrelada*, 1889

Mirbeau evoca o carácter tráxico da condición humana, condenada ao absurdo, á angustia existencial, á soidade e á incomunicación, a través da relación entre os seus dous personaxes principais: Georges, un escritor frustrado, que narra en primeira persoa algúns dos acontecementos da súa vida; e Lucien, un pintor innovador e máis esixente, inspirado directamente na figura de Vincent van Gogh, que se suicida cortándose a man culpable.

## Notas 
## Véxase tamén 
### Ligazóns externas 
* *Dans le ciel*, ou la tragédie de l'artiste», artigo de Pierre Michel
World music

[miniatura|O grupo [Delhi 2 Dublin.]]
**World Music** (en galego, **Música do Mundo**) refírese á música tradicional ou música folclórica dunha cultura creada e tocada por músicos relacionados con esa cultura.

O concepto de World Music é moi amplo e non está pechado, polo que os límites entre o que é e non é World Music non son claros. Inclúe música tradicional o folclórica, música popular, música étnica e outros xéneros locais ou característicos dalgunhas zonas ou culturas do mundo, difíciles de clasificar. Está relacionado coa globalización e a diversidade cultural.

O termo foi concibido por Robert E. Brown no inicio da década de 1960, como unha amálgama de artes escénicas para promover a harmonía e o entendemento entre culturas. O expoñente máximo da Música do Mundo, segundo a visión de Brown, era aprender as danzas e os estilos musicais executándoos.

## Notas 
## Véxase tamén 
### Outros artigos 
* Música
* Música moderna
* Música popular
Rúa de Preciados

250px|miniatura|Rúa Preciados

A **rúa de Preciados** é unha coñecida e céntrica rúa da cidade de Madrid. Comeza na Puerta del Sol (unha das dez rúas que desembocan na praza) e termina na praza de Santo Domingo, pasando por Callao, onde fai un crebo. Trátase unha rúa con diversos locais comerciais e ocupa o quinto posto das rúas do mundo onde é máis caro o alugueiro. É famosa pola presenza do Corte Inglés e outras franquías internacionais.

## Historia 
O seu nome provén de ter nela a súa residencia dous irmáns apelidados *Preciado*, de oficio almotacés. En 1943 o empresario Pepín Fernández emprendeu as súas actividades comerciais nesta céntrica vía abrindo un dos primeiros centros comerciais madrileños, Galerías Preciados, que tomou o nome da rúa. Nesta rúa desde mediados do século XIX atopábase o Centro Numismático Matritense (Casa de cambio).

Na década de 1970, e xunto coa veciña rúa del Carmen, foi unha das primeiras vías peonís da capital de España.

## Notas 
## Véxase tamén
Union List of Artist Names

A **Union List of Artist Names** (**ULAN**) é unha base de datos en liña que emprega un vocabulario controlado, mantida polo Getty Research Institute. Os títulos almacenados na ULAN poden incluír nomes, pseudónimos, variacións dos nomes, nomes en múltiples linguas e nomes que sufriron cambios co tempo.

Malia que se amosa como unha lista, a ULAN está estruturada como un *thesaurus*, que cumpre os estándares correspondentes ISO e NISO, contendo relacións asociativas, xerárquicas e de equivalencia.

O enfoque dos rexistros da ULAN son personalidades da arte. Cada rexistro identifícase cun número único, e ligado a cada artista amósanse nomes, artistas relacionados, fontes dos datos e notas. Os rexistros poden ser sobre artistas individuais ou grupos, e adoitan representar creadores involucrados na concepción ou produción de artes visuais e arquitectura.

## Véxase tamén
### Ligazóns externas
*About ULAN
Condado de Badarán

O **Condado de Badarán** é un título nobiliario español creado o 21 de agosto de 1926 polo rei Afonso XIII e outorgado a Pío García-Escudero y Ubago, subgobernador do Banco de España.

A súa denominación fai referencia á localidade rioxana de Badarán.

## Condes de Badarán
Badarán

**Badarán** é un concello español da comunidade autónoma da Rioxa. Está situado a 37&nbsp;km de Logroño, no val do río Cárdenas, a unha altitude de 623 m sobre o nivel do mar.

Tiña en 2015 unha poboación de 534 habitantes. Trátase dun pobo agrícola, no que a maioría dos seus habitantes dedícase á vide, seguido polo trigo e a cebada, sen deixar de lado a horta rioxana.

## Véxase tamén 
### Ligazóns externas 
*Sitio web
Día da Rioxa

O **Día da Rioxa** (en castelán: *Día de La Rioja*) é a xornada festiva da comunidade autónoma da Rioxa, en España. Celébrase o día 9 de xuño, en conmemoración da firma por parte do Rei Xoán Carlos I do Estatuto de Autonomía da Rioxa nesa data do ano 1982 e mediante a cal se constituía como comunidade autónoma uniprovincial.

## Véxase tamén 
### Ligazóns externas 
* Día da Rioxa
Por la mañana (2002)

***Por la mañana*** foi un programa de televisión emitido por La 1 de Televisión Española en horario matinal de luns a venres entre o 5 de setembro de 2002 e o 20 de marzo de 2008.

## Formato 
Dirixido por Alfonso Yunta e presentado por Inés Ballester, nunha primeira etapa, e ata setembro de 2004, contou coa colaboración do cociñeiro Karlos Arguiñano. Ademais no mini-espazo *Así son las cosas*, Manuel Giménez, ex-policía, realizaba a crónica de sucesos.

No verán de 2007 o programa foi presentado por Silvia Jato. Desde setembro de 2007, Ballester estivo acompañada na presentación polo xornalista Iñaki del Moral en substitución de Manuel Giménez.

O programa combina noticias, información sobre temas de interese, consumo, cociña, crónica rosa, entrevistas e debates.

## Audiencias 
Contou con moi bos datos de audiencia durante as primeiras tempadas. O descenso destes propiciou a cancelación do programa en marzo de 2008 e a súa substitución por *Esta mañana*, con Pepa Bueno.

Audiencia media segundo datos de TN Sofres.
* Tempada 2002/03: 25,2% de cota de pantalla e 793.000 espectadores.
* Tempada 2003/04: 25,0% de cota de pantalla e 933.000 espectadores.
* Tempada 2004/05: 21,2% de cota de pantalla e 748.000 espectadores.
* Tempada 2005/06: 21,6% de cota de pantalla e 822.000 espectadores.
* Tempada 2006/07: 16,7% de cota de pantalla e 624.000 espectadores.
* Tempada 2007/08: 16,2% de cota de pantalla e 498.000 espectadores.

## Notas 
## Véxase tamén 
### Outros artigos 
*Esta mañana
*La mañana de La 1
Pío García-Escudero

**Pío García-Escudero Márquez**, IV conde de Badarán, nado en Madrid o 28 de outubro de 1952, é un arquitecto e político español. Foi presidente do Senado de España. Foi deputado da Asemblea de Madrid (1991-2003) e senador por Madrid (desde 1995), así como presidente do Partido Popular na Comunidade de Madrid (1993-2004).

## Traxectoria 
Naceu en Madrid, en 1952, sendo o maior dos dez fillos de Felipe García-Escudero y Torroba, III conde de Badarán, e Eloísa Márquez y Cano, e recibiu o nome do seu avó o II conde, Pío García-Escudero y Fernández de Urrutia, que fora reitor da Universidade Politécnica de Madrid. García-Escudero superou os estudos de arquitectura na Escola Superior de Arquitectura de Madrid].

En 1987 entrou en política da man de José María Aznar, elixido presidente de Castela e León ese mesmo ano, como director xeral de Patrimonio e Promoción Cultural na Xunta de Castela e León.

En política local madrileña foi director de Rehabilitación do Casco Antigo do Concello de Madrid e segundo tenente de alcalde do mesmo.

En 1991 resultou elixido deputado polo Partido Popular na Asemblea de Madrid, escano que ocupou ata o ano 2003 e en 1993 convértese en presidente do Partido Popular en Madrid, cargo que ocupa ata 2004.

Desde o ano 1995 é senador, primeiro designado pola Asemblea de Madrid e posteriormente como senador electo. Ademais en dúas ocasións foi portavoz do Partido Popular no Senado, a primeira foi de 1996 a 1999 e a segunda de 2004 a 2011.

O 13 de decembro de 2011 foi elixido presidente do Senado para a X Lexislatura. O 13 de xaneiro de 2016 revalidou o cargo para a XI Lexislatura. Tamén foié o presidente do Senado na XII Lexislatura, sendo elixido o 19 de xullo de 2016.

## Vida persoal 
Contraeu matrimonio en Valladolid o 15 de xuño de 1982 con María del Carmen Ramos Pérez, coa que tivo dous fillos:
* Pío García-Escudero Ramos (n. 1984)
* Miguel García-Escudero Ramos (n. 1987)

## Cargos desempeñados 
*Director xeral de Patrimonio e Promoción Cultural da Xunta de Castela e León (1987-1991).
*Deputado na Asemblea de Madrid (1991-2003).
*Presidente do PP de Madrid (1993-2004).
*Senador por Madrid (Desde 1995).
*Voceiro do Grupo Popular no Senado (1996-1999).
*Segundo tenente de alcalde e Concelleiro de Urbanismo de Madrid (2003-2004).
*Voceiro do Grupo Popular no Senado (2004-2011).
*Presidente do Senado (2011-2019).
*Vicepresidente segundo do Senado (dende 2019).

## Notas 
## Véxase tamén
Por la mañana

**Por la mañana** pode tratarse de:

***Por la mañana**, un programa de televisión español de La 1 dirixido e presentado por Jesús Hermida entre 1987 e 1989.
***Por la mañana**, un programa de televisión español de La 1 presentado por Inés Ballester entre 2002 e 2008.
***Por la mañana**, unha canción da banda colombiana The Speakers do álbum *En el maravilloso mundo de Ingesón* (1968).
Atocha, Madrid

**Atocha** é un dos 7 barrios que conforman o distrito de Arganzuela en Madrid. Neste barrio atópase a Estación de Atocha, a estación ferroviaria máis importante de España.

O barrio atópase limitado pola Ronda de Atocha polo norte, a rúa Méndez Álvaro polo leste, a Avenida de Barcelona polo oeste e a M-30 polo sur.

## Galería de imaxes 

Estación_de_Atocha_(Madrid)_10.jpg|Estación de Atocha
M-30

250px|miniatura|A M-30 preto do Nudo Norte.
A **M-30** é unha vía de circunvalación, con características de autoestrada (salvo un tramo ao norte coñecido como avenida da Ilustración) que rodea o centro («améndoa central») da cidade de Madrid, capital de España.

Ten unha lonxitude de 32,5&nbsp;km cun radio medio de 5,17&nbsp;km con respecto á porta do Sol e unha intensidade de circulación media de 304 423 vehículos diarios, o que a converte na vía máis transitada de España. Ten a particularidade de que é a única autoestrada española da que é titular un concello.
Mar de Tracia

O **mar de Tracia** (grego Θρακικό Πέλαγος, *Thrakikó Pélagos*, en turco *Trakya Denizi*) é un mar epicontinental na parte setentrional do mar Exeo, que baña as costas gregas de Macedonia e Tracia, e a parte nororiental de Turquía. De oeste a leste, esténdese desde a península do Monte Athos, á Calcídica, ata a península de Gallípoli aos Dardanelos. citase o paralelo 40°N como o límite meridional, coas illas de Lemnos e Ténedos (Bozcaada). Ademais, inclúe as illas de Tasos, Samotracia e Imbros (Gökçeada).

Forma diversos entrantes na costa, como os golfos de Ierisos e o Estrimónico, na parte occidental; o golfo de Kavala, na costa norte, e o Saros, na parte oriental.

No mar de Tracia desembocan os ríos Estrimón, Nestos e Evros ou Meriç, marcando este último a fronteira entre Grecia e Turquía.

Os principais portos están nas cidades gregas de Alexandrópolis, Kavala e Tasos. Hai unha estación balnearia, chamada Loutra Eleftheron, preto de Kavala.

## Referencias 
## Véxase tamén
### Outros artigos
* Mar Exeo
* Mar de Creta, parte meridional do mar Exeo

### Ligazóns externas
Indautxu

**Indautxu** é un barrio do distrito de Abando da cidade de Bilbao. Ten unha superficie de 9,7&nbsp;km² e unha poboación de 28.276 habitantes (2008).

Limita ao norte co barrio de Deustuko Doneperiaga, ao oeste con Basurtu ao sur con Ametzola e ao leste con Abando. O barrio está centrado na praza de Indautxu, unha praza grande, nova e reformada baixo a cal hai un pequeno centro comercial e unha estación do metro de Bilbao. O barrio conta con numerosos hospitais e clínicas privadas, a escola dos Xesuítas e o parque Doña Casilda Iturrizar.

O barrio ten o seu propio equipo de fútbol, a Sociedad Deportiva Indautxu, fundado en 1924.
Amigas y conocidas

***Amigas y conocidas*** é un programa de televisión emitido pola cadea española La 1 de Televisión Española de luns a venres despois de *La mañana*. Comezou a emitirse o 2 de setembro de 2014 e está presentado por Inés Ballester.

## Historia 
O luns 4 de agosto de 2014, *La mañana de verano* (versión estival de *La mañana de La 1*) estreou unha nova sección na que se reunían seis mulleres coñecidas para debater e opinar sobre varios temas de actualidade. Estas mulleres eran Inés Ballester (a presentadora substituta de Mariló Montero durante a época estival), Loles León, Alba Carrillo, Carmen Delgado, Teresa Bueyes e Paloma Gómez Borrero.

Tras a boa acollida da sección nas redes sociais, Televisión Española decidiu independizala para testar o seu funcionamento como formato propio. Deste xeito, *Amigas y conocidas* estreouse o martes 2 de setembro de 2014, ás 13:15 horas, en La 1.

No verán de 2015 Beatriz Cortázar (unha das interlocutoras) substituíu a Inés Ballester como presentadora durante as vacacións. No verán de 2016 a súa substituta foi Berta Collado.

## Formato 
*Amigas y conocidas* é a adaptación española do programa estadounidense *The View*. No formato, seis mulleres de distintas xeracións debaten sobre varios temas de actualidade, ofrecendo os seus diferentes puntos de vista.

## Equipo 
### Presentadoras 
* Inés Ballester (2014-¿?)
* Beatriz Cortázar (verán de 2015)
* Berta Collado (verán de 2016)

### Colaboradoras 
* Sonia Ferrer (2015-¿?)
* Cristina Almeida (2014-¿?)
* Marta Robles (2014-¿?)
* Isabel San Sebastián (2014-¿?)
* Ángela Vallvey (2015-¿?)
* Rosa Villacastín (2015-¿?)
* Carmen Ro (2015-¿?)
* Berta Collado (2015-¿?)
* Francine Gálvez (2015-¿?)
* Beatriz Cortázar (2015-¿?)
* Luz Sánchez-Mellado (2016-¿?)
* Elia Rodríguez (2016-¿?)
* Silvia Olmedo (2016-¿?)

#### Antigas 
* Paloma Gómez Borrero (2014-2017)
* Loles León (2014-2015)
* Teresa Bueyes (2014-2015)
* Carmen Delgado (2014-2015)
* Alba Carrillo (2014-2015)
* Mari Pau Domínguez (2014-2016)
* Laura Múgica (2016)

## Audiencias 
## Notas 
## Véxase tamén 
### Ligazóns externas 
*Sitio web oficial de La Mañana 
*Ficha en IMDb
Basurtu

**Basurtu** (en castelán: *Basurto*) é un barrio do distrito de Basurtu-Zorrotza da cidade de Bilbao. Ten unha superficie de 0,79&nbsp;km² e unha poboación de 14.686 habitantes (2006).

Limita ao norte co barrio de Olabeaga, ao leste con Indautxu e Ametzola, ao sur con Masustegi e Errekaldeberri e ao oeste con Altamira. Nel atópanse o Hospital Xeral de Basurtu e o Estadio de San Mamés.
Zorrotza

**Zorrotza** (en castelán: *Zorroza*) é un barrio do distrito de Basurtu-Zorrotza da cidade de Bilbao. Ten unha poboación duns 16.000 habitantes (2006).

Atópase no extremo noroccidental do concello de Bilbao, entre o río Cadagua, que o separa de Barakaldo, e a ría do Nervión, na que desemboca o primeiro nos límites de Zorrotza.

O nome procede do adxectivo éuscaro *zorrotz* que significa agudo ou afiado, en alusión á forma triangular aguda que colle o barrio coa desembocadura do río Cadagua na ría do Nervión, convertendo a Zorrotza nunha península.
Olabeaga

**Olabeaga** (en castelán: *Zorroza*) é un barrio do distrito de Basurtu-Zorrotza da cidade de Bilbao. Ten unha superficie de 0,25&nbsp;km² e unha poboación de 1.093 habitantes (2006).

Limita ao norte co Zorrotzaurre e o canal de Deusto, que o separan de Deustuko Doneperiaga, ao oeste con Indautxu, ao leste con Altamira e o monte Kobeta, e ao sur con Basurtu.

No seu territorio hai unha estación de Proximidades Renfe, a estación de Olabeaga.
Agios Efstratios

**Agios Efstratios** ou **San Eustaquio** () é unha pequena illa grega no norte de mar Exeo a 30&nbsp;km ao suroeste de Lemnos e 80&nbsp;km ao noroeste de Lesbos. Xunto con Lemnos e os illotes próximos forma a unidade rexional de Lemnos, parte dos arquipélagos gregos da rexión do Exeo Setentrional.

## Nome 
A illa leva o nome de San Eustaquio (Όσιος Ευστράτιος ο Θαυματουργός), que viviu como exiliado na illa no século IX, porque se opoñía ás políticas iconoclastas do emperador bizantino León V o Armenio. A súa tumba aínda é mostrada polos habitantes. A illa é mencionada no Isolario por Cristoforo Buondelmonti en 1420 como Sanstrati. foi coñecida como "Bozbaba" durante o dominio otomán.

## Xeografía 
Agios Efstratios é tranquila, illada e seca, cunha poboación aproximada de 300 persoas. O clima é árido, con escasas precipitacións durante os meses de inverno e veráns longos e calorosos. A paisaxe é principalmente rochosa, con vexetación escasa e baixa. Os cultivos son insignificantes; o mar circundante, con todo, é rico en peixes que son capturados polos pescadores locais. Hai numerosas praias na illa, como Agios Antonio, Lemonies, Avlakia e outras, á maioría das cales se accede por barco. A illa Agios Efstratios está conectada por barco con Lemnos, Agios Konstantinos, Kymi e Kavala.

## Historia política recente 
A illa foi utilizada para albergar preso políticos en exilio interno polo Réxime Metaxas na década de 1930. O 19 de febreiro de 1968, un terremoto (7´1 na escala de Richter) derribou a maioría das casas, que foron dubstituídas por construcións prefabricadas de formigón dispostos nunha formación similar a un campamento militar. No entanto, a illa conserva unha capital moi atractiva, tamén chamada Agios Efstratios, preservada ao mesmo tempo un ambiente mediterráneo nun lugar virxe, con praias de augas cristalinas. É sobre todo un lugar para a relaxación e a meditación. Durante a Ditadura dos Coroneis, a illa foi utilizada de novo como unha prisión para os disidentes políticos. Un dos seus máis famosos prisioneiros foi Mikis Theodorakis, activista político e compositor musical.

## Primeira illa verde de Grecia 
Athens News Agency informou que, o 4 de xuño de 2009, na conferencia internacional de dous días en Atenas sobre o "Cambio climático e Desafíos para as xeracións futuras",baixo o patrocinio da UNESCO, o ministro de Desenvolvemento de Grecia Kostis Hatzidakis dixo que Agios Efstratios pronto se convertería na primeira illa "verde" do país, totalmente impulsada por fontes de enerxía renovable (FER),. 

## Galería 

File:Harbour at Dawn at Agios Efstratios, Hellas.jpg|Vista do porto de Agios Efstratios
File:Another view of the harbour of Agios Efstratios.jpg|Outra vista do porto de Agios Efstratios

## Notas 
## Véxase tamén 
### Outros artigos 
* Outras illas gregas

### Ligazóns externas 
* Documentary about Agios Efstratios
* Ship Routes to Agios Efstratios
* Municipality of Agios Efstratios Official Page -  Δήμος Αγίου Ευστρατίου Επίσημη Ιστοσελίδα
* Agios Efstratios Sea Pilot
Masustegi

**Masustegi** (en castelán: *Masustegui-Monte Caramelo*) é un barrio do distrito de Basurtu-Zorrotza da cidade de Bilbao. Ten unha superficie de 0,81&nbsp;km² e unha poboación de 4.069 habitantes (2006).

Limita ao norte co barrio de Altamira e ao leste co de Basurtu, estando rodeado polo resto do territorio polo Monte Caramelo, que o separa de Errekaldeberri e Uretamendi.

O barrio xurdiu no século XX da man da industrialización biscaíña. Como en calquera dos barrios desta época, as rúas estreitas, o urbanismo desordenado e a falta de zonas verdes son as tónicas dominantes.
Areeta

[miniatura|250px|[Praia de Areeta. Ao fondo, o porto e o paseo.]]
**Areeta** (en castelán e cooficialmente: *Las Arenas*) é un barrio da cidade de Getxo, en Biscaia. É o segundo núcleo de poboación do concello cunha poboación de 26.807 habitantes en 2013.

Trátase dun barrio de densidade de poboación media no que se combina unha nutrida zona comercial ao redor da Calle Mayor con zonas residenciais. Está conectado a Portugalete por medio da Ponte Colgante e ao barrio de Algorta por medio da Avenida Zugazarte. Ten tamén un porto de recreo e unha praia (o que queda dos antigos areais da zona que dan nome ao barrio).

Pode dividirse en tres: Areeta centro, vertebrado arredor da Calle Mayor; Santa Ana, barrio tranquilo situado xunto a Leioa; e Zugazarte, área articulada arredor da Avenida Zugazarte xunto ao barrio de Neguri.
Wéber

O **wéber** (símbolo **Wb**) é a unidade do fluxo magnético no Sistema Internacional de Unidades equivalente ao fluxo magnético que ao atravesar un circuíto dunha soa espira produce na mesma unha forza electromotriz de 1 voltio se se anula dito fluxo en 1 segundo por decrecemento uniforme. O nome desta unidade deuse na honra do físico alemán Wilhelm Eduard Weber.

1&nbsp;**Wb** = 1&nbsp;V·s = 1&nbsp;T·m2 = 1&nbsp;m2·kg·s−2·A−1.

O seu equivalente no Sistema Ceguesimal de Unidades (CGS) é o máxwell. 1 máxwell = 10−8 Wb.

## Múltiplos do SI 
A continuación dáse unha táboa cos múltiplos e submúltiplos no Sistema Internacional de Unidades:

## Véxase tamén
Zésar Biec

**Zésar Biec Arbués**, nado en Huesca en 1970, é un escritor aragonés, autor de literatura infantil e xuvenil en lingua aragonesa.

## Traxectoria 
Mestre de profesión é tamén membro do ''Consello d'a Fabla Aragonesa*. Sobre a literatura infantil e xuvenil publicou "Literatura infantil e chobenil en aragonés" (2008) e mais "Los cuentos en la enseñanza del aragonés" (2013-2014). En 2011 recibiu o Premio de Relatos "Luis del Val" pola súa obra *De cazata*. Profesor de aragonés, logo de se permitir o ensino do aragonés, de forma voluntaria, na escola pública no curso 1997-1998, Zesar Biec comezou a dar clases nun colexio de Jaca 

## Obra 
* 1995: *Bel puesto en a pantalla*, gañadora do premio "O Gua" de 1995 (literatura infantil).
* 2000: *Abenta-las ta ra mar*, premio "A Carracla" con debuxos do autor (literatura infantil).
* 2002: *Animals barrenatos* (coautor, teatro infantil).
* 2002: *A selba amenazata* (coautor, teatro infantil).
* 2008: *Augua de bida* (relato curto).
* 2009: *O fuego que nunca no s'amorta*, premio "O Gua" de 2007 (literatura infantil).
* 2009: *Foto fixa* (relato curto).
* 2009: *24 fotogramas* (relato curto).
* 2011: *Cartas con retraso*, Premio literario Villa de Sietemo de 2009.
* 2012: *De cazata'', Premio de Relatos "Luis del Val".

## Notas
Altamira, Bilbao

**Altamira** é un barrio do distrito de Basurtu-Zorrotza da cidade de Bilbao. Ten unha superficie de 0,15&nbsp;km² e unha poboación de 1.911 habitantes (2006).

Limita ao norte e oeste co monte Kobeta, ao leste con Olabeaga e Basurtu e ao sur con Masustegi. O barrio construíuse na década de 1960. A súa situación xunto ao monte Kobeta fai que sexa un barrio con numerosas costas, o que debido ao envellecemento da poboación convértese nun verdadeiro problema de accesibilidade e mobilidade para os seus veciños.
Aiboa

miniatura|250px|Estación de metro de Aiboa
**Aiboa** é un barrio do concello de Getxo, en Biscaia, situado entre os barrios de Neguri e Algorta. Trátase dun barrio dormitorio xa que a maioría dos seus habitantes traballan na veciña Bilbao.

Aiboa é coñecido pola maioría dos habitantes de localidades contiguas pola boca de metro que se atopa no centro da localidade e que leva a súa mesmo nome, estación de Aiboa. Neste parada tres encapuchados colocaron un artefacto incendiario que explotou causando graves danos materiais o 27 de novembro de 2009 nun acto de kale borroka.

## Notas
Elexalde

250px|thumb|Muíño de Aixerrota
**Elexalde** ou **Andra Mari Getxoko** (en castelán: *Santa María de Getxo*) é un barrio da cidade de Getxo, en Biscaia. É o núcleo de poboación orixinal de Getxo, e actualmente trátase do maior barrio residencial do municipio, formado por vivendas unifamiliares e encostadas. A súa poboación en 2013 era de 14.050 habitantes.

Entre os seus monumentos destacan a igrexa de Andra Mari, o muíño de Aixerrota e as ruínas do Forte da Galea. Estase a construír a estación de Ibarbengoa do Metro de Bilbao.
Eurocopa de Fútbol Francia 2016 - Fase final

A **fase final da Eurocopa da UEFA 2016**, celebrada en Francia, enfrontou aos campións e subacampións, así como os mellores catro terceiros, dos diferentes grupos da fase de grupos. Así pois, un total de dezaseis equipos enfrontaranse nunha primeira rolda a partido único, pasando os vencedores do mesmo aos cuartos de final semifinais. Posteriormente xogáronse as semifinais e a final, na que se enfrontaron,  e , resultando os primeiros campións tras vencer por 1 a 0 na prórroga.

## Eliminatorias 
### Árbore 

## Oitavos de final 
### Suíza - Polonia 
|300px|link=
|vhalign="top"|
|valign="top" width="50%"|

|}

### Gales - Irlanda do Norte 
|300px|link=
|vhalign="top"|
|valign="top" width="50%"|

|}

### Croacia - Portugal 
|300px|link=
|vhalign="top"|
|valign="top" width="50%"|

|}

### Francia - Irlanda 
|300px|link=
|vhalign="top"|
|valign="top" width="50%"|

|}

### Alemaña - Eslovaquia 
|300px|link=
|vhalign="top"|
|valign="top" width="50%"|

|}

### Hungría - Bélxica 
|300px|link=
|vhalign="top"|
|valign="top" width="50%"|

|}

### Italia - España 
|300px|link=
|vhalign="top"|
|valign="top" width="50%"|

|}

### Inglaterra - Islandia 
|300px|link=
|vhalign="top"|
|valign="top" width="50%"|

|}

## Cuartos de final 
### Polonia - Portugal 
|300px|link=
|vhalign="top"|
|valign="top" width="50%"|

|}

### Gales - Bélxica 
|300px|link=
|vhalign="top"|
|valign="top" width="50%"|

|}

### Alemaña - Italia 
|300px|link=
|vhalign="top"|
|valign="top" width="50%"|

|}

### Francia - Islandia 
|300px|link=
|vhalign="top"|
|valign="top" width="50%"|

|}

## Semifinais 
### Portugal - Gales 
|300px|link=
|vhalign="top"|
|valign="top" width="50%"|

|}

### Alemaña - Francia 
|300px|link=
|vhalign="top"|
|valign="top" width="50%"|

|}

## Final 
### Portugal - Francia 
|300px|link=
|vhalign="top"|
|valign="top" width="50%"|

|}

## Véxase tamén 
### Outros artigos 
* Francia
* Eurocopa
* Eurocopa de Fútbol Francia 2016
* Eurocopa de Fútbol Francia 2016 - Final

### Ligazóns externas 
* Sitio web oficial da UEFA Euro
Itzubaltzeta

**Itzubaltzeta** (en castelán: *Romo*) é un barrio do concello de Getxo, en Biscaia. Atópase entre os barrios de Neguri e Areeta e o concello de Leioa.

Ten a súa orixe nun empresario de apelido *Romo* que construíu no campo da zona as casas para os traballadores da súa empresa *Itzubaltzeta*.

Aínda que a maior parte do barrio pertence a Getxo, unha parte forma parte do concello de Leioa, a coñecida como Pinueta. Unha rúa, que recibe o nome de Gobelaurre en Getxo e Avenida Amaia en Leioa fai de fronteira entre ambos os concellos.
Algorta

250px|miniatura|Igrexa de San Loyola
**Algorta** é un barrio da cidade de Getxo, en Biscaia. É o maior núcleo de poboación do concello con 39.184 habitantes (2008).

O seu centro neurálxico é a praza da Estación ou praza do Metro, na rúa Telletxe. Nesa zona atópase a maior parte do comercio do barrio. Articúlase arredor da avenida Basagoiti, peonil e que une as prazas históricas da localidade, as de San Nicolás e San Ignacio.

O barrio pode dividirse en pequenos barrios como son: Sarrikobaso, Fadura, Villamonte, Alango, Aldapa e Portu Zaharra.